【戰況R3】呢匹似足馬會綵衣 跑第19仗終於開齋！
2024年05月08日 20:15
東網電視
更多新聞短片
今晚頭兩場利放，去到第3場五班谷1650米，一樣唔例外，「怪獸豪俠」頭2段放得好快，仍然捱到第4，就知擺前有利，而沿途外疊跟第2、3位的希廐馬「天時明駒」，上次1800米都差啲到，今次縮程落一哩氣量好啲，直路逼上壓下亞軍守好位的「飛騰騅」，跑到第18仗終於出頭喇，題外話，「天時明駒」件衫真係好似馬會綵衣呀~
連勝4日嘅希斯今季第42W到手，至於鞍上人班德禮，亦奪得5月首捷，頭馬上到31W。是場跑第3、4名，係擺前走的「領航傳祺」及前述放頭的「怪獸豪俠」。
第3場賽果：11-3-10-9
二重彩賽果：11-3(最後賠率36)